# Beta del Cavallet de Pintor

Beta del Cavallet de Pintor (β Pictoris) és la segona estrella més brillant de la constel·lació del Cavallet de Pintor. Està situada a 63,4 anys llum del Sistema solar, i és 1,75 vegades més massiva que el Sol i la seva lluminositat és 8,7 vegades la del nostre Sol. El sistema Beta Pictoris és molt jove, tan sols entre 8 i 20 milions d'anys, tot i que ja està en l'estadi de la seqüència principal de la seva evolució. Beta Pictoris és el principal membre del grup mòbil Beta Pictoris, una associació estel·lar de joves estrelles que comparteixen el mateix moviment a través de l'espai i que tenen la mateixa edat.
Beta del Cavallet de Pintor mostra un excés d'emissió infraroja comparada ama l'emissió normal d'aquest tipus d'estrelles, la causa és la gran quantitat de pols que hi ha prop de l'estrella. Observacions més detallades revelaren un gran disc de pols i gas orbitant al voltant de l'estrella, el primer disc de runes en ser fotografiat al voltant d'una altra estrella. A més de la presència d'alguns anells planetesimals i d'activitat cometària, hi ha indicis de la formació de planetes dins el disc i que el procés de formació planetària podria continuar actualment. Es pensa que el material del disc de runes de Beta Pictoris podria ser la font dominant de meteoroides del nostre sistema solar.
L'ESO ha confirmat un planeta que concordaria amb les previsions orbitant en el planeta del disc de runes. Aquest seria el planeta extrasolar més proper a la seva estrella que s'hagi mai fotografiat : La separació observada és pràcticament la mateixa que la que hi ha entre el Sol i Saturn.

## Localització i visibilitat

Beta del Cavallet de Pintor és una estrella situada al sud de la constel·lació del Cavallet de Pintor i a l'oest de l'estrella brillant Canopus. La distància a Beta Pictoris es trobà mesurant la paral·laxi trigonomètrica. L'estrella té una magnitud aparent de 3,861, per això visible a ull nu sota bones condicions atmosfèriques. És la segona més brillant de la seva constel·lació, només per darrere d'Alfa Pictoris, que té una magnitud aparent de 3,30.
La distància a Beta del Cavallet de del Cavallet de Pintor fou mesurada pel satèl·lit Hipparcos a partir de la paral·laxi trigonomètrica: el petit desplaçament de la posició que s'observa en el desplaçament de la Terra al voltant del Sol. Beta del Cavallet de Pintor exhibia una paral·laxi de 51,87 minuts d'arc, un valor posteriorment revisat a 51,44 quan es va reanalitzar tenint més en compte l'error sistemàtic. La distància a Beta Pictoris és per tant de 63,4 anys llum, amb una incertesa de 0,1 anys llum.
El satèl·lit Hipparcos també mesurà el moviment propi de Beta del Cavallet de Pintor i donà que viatja cap a l'est a 4,65 mil·liarcsegons per any, i cap al nord a 83,10 miliarcsegons per any. Mesures de l'efecte Doppler de l'espectre estel·lar revelen que s'allunya de nosaltres a 20 km/s. D'altres estrelles comparteixen el mateix moviment que Beta Pictoris i probablement es formaren a partir del mateix núvol de gas aproximadament en el mateix temps, aquest grup d'estrelles és conegut com a grup mòbil Beta Pictoris.

## Notes

* ↑ La paral·laxi es pot convertir en distància amb l'equació: $\scriptstyle \mathrm {Distancia\ en\ parsecs} ={\frac {1}{\mathrm {parallaxi\ en\ arcsegons} }}$.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Michael W. McElwain «Characterization of Dusty Debris Disks: The IRAS and Hipparcos Catalogs» (en anglès). Astrophysical Journal, 2, 10-05-2007, pàg. 1556-1571. DOI: 10.1086/509912.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Laurent M. Mugnier «A probable giant planet imaged in the {beta} Pictoris disk. VLT/NaCo deep L'-band imaging» (en anglès). Astronomy and Astrophysics, 2, 11-12-2008, pàg. 21–25. DOI: 10.1051/0004-6361:200811325.
* 1 2 3 «Chemical analysis of early-type stars with planets». Astronomy and Astrophysics, 3-2021, pàg. 16. DOI: 10.1051/0004-6361/202040132.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 3 Zuckerman, B. «The β Pictoris Moving Group». The Astrophysical Journal, 2001, p. L87–L90 [Consulta: 21 juliol 2020].
* ↑ Crifo, F.; etal «β Pictoris revisited by Hipparcos. Star properties». Astronomy and Astrophysics, 320, 1997, pàg. L29–L32. Bibcode: 1997A&A...320L..29C.
* 1 2 Smith, B. A. and Terrile, R. J. «A circumstellar disk around Beta Pictoris». Science, 226, 4681, 1984, pàg. 1421–1424. DOI: 10.1126/science.226.4681.1421. PMID: 17788996.
* 1 2 Wahhaj, Z. et al. «The Inner Rings of β Pictoris». The Astrophysical Journal, 584, 1, 2003, pàg. L27–L31. DOI: 10.1086/346123.
* 1 2 Beust, H.; Vidal-Madjar, A.; Ferlet, R. and Lagrange-Henri, A. M. «The Beta Pictoris circumstellar disk. X—Numerical simulations of infalling evaporating bodies». Astronomy and Astrophysics, 236, 1, 1990, pàg. 202–216.
* 1 2 Freistetter, F.; Krivov, A. V. and Löhne, T. «Planets of β Pictoris revisited». Astronomy and Astrophysics, 466, 1, 2007, pàg. 389–393. DOI: 10.1051/0004-6361:20066746.
* 1 2 Baggaley, W. Jack «Advanced Meteor Orbit Radar observations of interstellar meteoroids». J. Geophys. Res., 105, A5, 2000, pàg. 10353–10362. DOI: 10.1029/1999JA900383.
* 1 2 «Exoplanet Caught on the Move», 10-06-2010.
* 1 2 Kaler, Jim. «Beta Pictoris». STARS. Arxivat de l'original el 2008-10-11. [Consulta: 8 setembre 2008].
* ↑ «* bet Pic—Star». SIMBAD. [Consulta: 6 setembre 2008].
* 1 2 Darling, David. «Pictor (abbr. Pic, gen. Pictoris)». The Internet Encyclopedia of Science. [Consulta: 8 setembre 2008].
* 1 2 van Leeuwen, F. «HIP 27321». Hipparcos, the New Reduction, 2007. [Consulta: 6 setembre 2008].
* 1 2 Pogge, Richard. «Lecture 5: Distances of the Stars». Astronomy 162: Introduction to Stars, Galaxies, & the Universe. [Consulta: 8 setembre 2008].
* ↑ Gontcharov G.A. «HIP 27321». Pulkovo radial velocities for 35493 HIP stars, 2006. [Consulta: 6 setembre 2008].